MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR.147
Consiliul Local al Municipiului Craiova, întrunit în şedinţa extraordinară din 29.05.2012.


Având în vedere raportul nr.66441/2012 întocmit de Direcţia Servicii Publice, prin care se propune împuternicirea d-nei Motocu Adriana de a vota ordinea de zi a Adunării Generale  a S.C. Compania de Apă „Oltenia” S.A., din data de 29.05.2012 şi rapoartele comisiilor de specialitate ale Consiliului Local al Municipiului Craiova nr. 76 şi 78/2012;    

În conformitate cu prevederile art. 125, alin. 2 din Legea nr. 31/1990, republicată, privind societăţile comerciale; 

  
Potrivit prevederilor Hotărârii Consiliului Local al Municipiului Craiova nr.164/2007 republicată prin care se desemnează reprezentantul Consiliului Local al Municipiului Craiova în Adunarea Generală a Acţionarilor a S.C. Compania de Apă Oltenia S.A. şi art.16 din Actul Constitutiv al S.C. Compania de Apă „Oltenia” S.A.;
În temeiul art.36, alin.2, lit. a coroborat cu alin.3, lit. c,  art.45, alin.1  şi art.61 alin.2  din Legea nr.215/2001, republicată, privind administraţia publică locală;

     HOTĂRĂŞTE:
Art.1. Se aprobă împuternicirea d-nei Motocu Adriana pentru a vota în Adunarea Generală a S.C. Compania de Apă „Oltenia” S.A. Craiova, din data de 29.05.2012, următoarea ordine de zi:
1. Analiza şi aprobarea „Programului de activitate al S.C. Compania de Apă „Oltenia” S.A. pentru anul 2012”;

2. Analiza şi aprobarea „Strategiei propusă de Consiliul de Administraţie al S.C. Compania de Apă „Oltenia” S.A. pentru exerciţiul financiar în anul 2012”;

3. Analiza şi aprobarea „Bugetului de venituri şi cheltuieli al S.C. Compania de Apă „Oltenia” S.A. pentru anul 2012”;

4. Analiza şi aprobarea „Bilanţului contabil, Contului de profit şi pierderi al S.C. Compania de Apă „Oltenia” S.A. pentru anul 2011”;

5. Analiza şi aprobarea Repartizării profitului net al S.C. Compania de Apă „Oltenia” S.A. pentru anul 2011”.

Art.2.  Se împuterniceşte d-na Motocu Adriana să supună aprobării suplimentarea ordinii de zi cu un punct, referitor la validarea mandatului reprezentantului Consiliului Judeţean, d-nul Alin Mitrică în Consiliul de Administraţie al S.C. Compania de Apă „Oltenia” S.A. Craiova.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi S.C. Compania de Apă Oltenia S.A vor aduce la îndeplinire prevederile prezentei hotărâri.

